Кодэкс паводзінаў удзельніка Кампаніі “Праваабаронцы за свабодныя выбары”.

**ПАВАЖАНЫЯ НАЗІРАЛЬНІКІ!**

**Вы з’яўляецеся ўдзельнікамі кампаніі нацыянальнага доўгатэрміновага назірання за парламенцкімі выбарамі ў Беларусі “Правабаронцы за свабодныя выбары”.**

**Гэта каманда аднадумцаў і прафесіяналаў, перакананых у тым, што Беларусь не можа лічыцца прававой дзяржавай, пакуль у ёй не адбываюцца свабодныя і справядлівыя выбары, адпавядаючыя міжнародным стандартам.**

**Мы рады Вас вітаць у нашай камандзе.**

**Менавіта ад працы доўгатэрміновых назіральнікаў залежыць, наколькі наша місія будзе паспяховай. У выніку нашай працы мы зможам зрабіць высновы: ці былі выбары ў Беларусі прыкладам свабоднага волевыяўлення беларускага народу, ці прайшлі з грубейшымі сістэмнымі парушэннямі.**

**Мы не прадстаўляем ніводнага з кандыдатаў, мы баронім права грамадзянаў Беларусі самім абіраць сабе ўладу.**

**Да працы нацыянальных незалежных назіральнікаў ставяцца з вялікай павагай і цікаўнасцю, наша кампанія за часы сваёй працы з 2008 года зарэкамендавала сябе як прафесійная і аб’ектыўная.**

**Да нашых высноваў існуе вялікая ўвага калег з міжнародных місій па назіранні – БДІПЧ АБСЕ, ПА СНД, а таксама амбасадаў, нацыянальных і замежных СМІ. Нашы ацэнкі і выказванні ўважліва аналізуюць і беларускія ўлады.**

**Таму мы павінны ўстрымлівацца ад ацэнак, паводзінаў, якія супярэчаць прынцыпам незалежнага назірання.**

**Мы заклікаем Вас быць бесстароннімі, стрыманымі і адказнымі.**

**Кіраўніцтва кампаніі “Праваабаронцы за свабодныя выбары” будзе імкнуцца зрабіць Вашу працу максімальна зручнай і бяспечнай.**

1. Удзельнік маніторынга не можа ўваходзіць у выбарчыя штабы палітычных партый, асобных кандыдатаў, а таксама аказваць любую дапамогу, скіраваную на іх вылучэнне ці агітацыю.
2. Удзельнік маніторынга павінен аформіць свае паўнамоцтвы назіральніка ў парадку, які ўстаноўлены заканадаўствам, мець пры сабе пасведчанне асобы.
3. Удзельнік маніторынга павінен выконваць свае абавязкі падчас усяго перыяду правядзення выбарчай кампаніі, галасавання і правядзення падліку галасоў.
4. Удзельнік маніторынга павінен захоўваць строгую бесстароннасць пры выкананні сваіх абавязкаў і ні ў якім разе не можа выказваць перавагу ў адносінах да партый, кандыдатаў ці адносна якіх-небудзь спрэчных пытанняў, якія ўзнікаюць падчас выбараў.
5. Удзельнік маніторынга павінен выконваць свае абавязкі ў ненавязлівай манеры і не павінен умешвацца ў выбарчы працэс.
6. Назіральнік мае права камунікаваць з СМІ, даваць каментары і ацэнкі толькі ў межах сваёй тэрытарыяльнай прыналежнасці.
7. Удзельнік маніторынга, які мае паўнамоцтвы назіральніка, можа задаваць пытанні прадстаўнікам выбарчых камісій і органаў улады, прыцягваць іх увагу да невыканання заканадаўства, у тым ліку – падаваць скаргі ва ўстаноўленым парадку.
8. Высновы і заключэнні ўдзельніка маніторынга павінны быць заснаваны на асабістых назіраннях ці на выразных і пераканаўчых фактах і доказах.
9. Удзельнік маніторынга не павінен падвяргаць сябе празмернай рызыцы.

*Дадзены Кодэкс распрацаваны дзеля таго, каб паводзіны ўсіх удзельнікаў сістэмы маніторынгу адпавядалі высокім прафесійным і асабістым стандартам.*

**І. Паўнамоцтвы і абавязкі рэгіянальных каардынатараў**

Рэгіянальныя каардынатары з’яўляюцца важным звяном сістэмы даўгатэрміновага маніторынга выбарчай кампаніі.

Рэгіянальныя каардынатары дзейнічаюць згодна з Кодэксам паводзінаў назіральніка і сочаць за яго выкананнем падведамаснымі яму назіральнікамі.

***Да пачатку выбарчай кампаніі рэгіянальныя каардынатары:***

* + - вядуць падбор кандыдатур доўгатэрміновых назіральнікаў з найбольш падрыхтаваных, аб’ектыўных і аўтарытэтных актывістаў;
		- узгадняюць з цэнтральным офісам даты і месца правядзення навучальных мерапрыемстваў;
		- забяспечвацюць удзел доўгатэрміновых назіральнікаў у навучанні.

***Падчас выбарчай кампаніі рэгіянальныя каардынатары:***

* + - размяркоўваюць паміж доўгатэрміновымі назіральнікамі тэрыторыю дзейнасці;
		- удакладняюць функцыі і задачы доўгатэрміновых назіральнікаў;
		- даводзяць да назіральнікаў пастаўленыя задачы і неабходную інфармацыю, аказваюць неабходную дапамогу, каардынуюць і кантралююць іх працу;
		- адказваюць за сваечасовую і якасную зваротную сувязь паміж цэнтральным офісам і доўгатэрміновымі назіральнікамі з улікам тэхнічных срокаў, якія маюцца ў наяўнасці;
		- атрымліваюць справаздачы назіральнікаў і праводзяць іх аналіз;
		- **кожны тыдзень** кантралююць адпраўку доўгатэрміновымі назіральнікамі тыднёвых справаздач, згодна з графікам, зацверджаным цэнтральным офісам;
		- кантралююць адпраўку доўгатэрміновымі назіральнікамі этапных справаздач;
		- у выпадку неабходнасці – удакладняюць і правяраюць дакладнасць і абгрунтаванасць атрыманай інфармацыі і перадаюць яе ў цэнтральны офіс разам з першаснымі матэрыяламі.

ІІ. Паўнамоцтвы і абавязкі доўгатэрміновых назіральнікаў

Доўгатэрміновыя назіральнікі (ДТН) з’яўляюцца асноўным звяном сістэмы маніторынга выбараў. Дзейнасць ДТН пачынаецца з моманту абвяшчэння выбараў і заканчваецца пасля падвядзення вынікаў галасавання ў выбарчых акругах.

У сваёй дзейнасці ДТН кіруюцца дзеючым заканадаўствам Рэспублікі Беларусь і міжнароднымі стандартамі свабодных і справядлівых выбараў, Кодэксам паводзінаў назіральнікаў, даручэннямі і распараджэннямі цэнтральнага офісу і рэгіянальных каардынатараў.

Падчас выбарчай кампаніі ДТН устанаўліваюць кантакты з палітычнымі партыямі, незалежнымі кандыдатамі і іх выбарчымі штабамі, няўрадавымі арганізацыямі, якія маюць адносіны да палітычнага працэсу.

Доўгатэрміновыя назіральнікі ажыццяўляюць маніторынг усіх этапаў выбарчай кампаніі:

* Агульныя ацэнкі ад імя кампаніі робяць каардынатары кампаніі, альбо ўпаўнаважаныя прадстаўнікі штаба кампаніі.
* Назіральнікі не маюць права без узгаднення з штабам кампаніі камунікаваць з прадстаўнікамі нацыянальных органаў Уладаў.
	+ - выконваюць арганізацыйныя функцыі на замацаванай за імі тэрыторыі, шукаюць памяшканне, неабходнае для працы па маніторынгу;
		- устанаўліваюць кантакты з міжнароднымі назіральнікамі, якія накіраваны ў адпаведны рэгіён (незалежна ад таго, якую краіну і місію яны прадстаўляюць), з мэтай інфармавання пра ход выбарчай кампаніі;
		- аналізуюць склад і ацэньваюць эфектыўнасць дзейнасці акруговых і ўчастковых выбарчых камісій, іх незалежнасць ад органаў выканаўчай улады, празрыстасць і бесстроннасць працы;
		- праводзяць маніторынг і аналізуюць выкананне выбарчага заканадаўства і ўстаноўленых працэдур падчас вылучэння і рэгістрацыі кандыдатаў у дэпутаты;
		- праводзяць маніторынг перыяду агітацыі шляхам аналізу: 1) друкаваных агітацыйных матэрыялаў кандыдатаў; 2) агітацыі праз сродкі масавай інфармацыі; 3) правядзення агітацыйных сустрэч з выбаршчыкамі.
		- аналізуюць выкананне выбарчага заканадаўства і ўстаноўленых працэдур падчас датэрміновага галасавання і ў дзень выбараў; падчас падвядзення вынікаў выбараў на ўчастках і ў акруговых камісіях.
		- аналізуюць дзейнасць органаў дзяржаўнай улады, звязаную з выбарамі;
		- сочаць за ўсімі разнагалоссямі, якія ўзнікаюць у сувязі з выбарамі, скаргамі, судовымі разбіральніцтвамі і апеляцыямі; ацэньваюць, наколькі эфектыўнымі з’яўляюцца сродкі судовай абароны пры разглядзе скаргаў, звязаных з выбарамі.
		- **кожны тыдзень** ДТН прадстаўляюць тыднёвыя справаздачы, у якіх коратка павінны быць выкладзены вынікі назірання за бягучы перыяд. Асабліва важная ці тэрміновая інфармацыя павінна паведамляцца **неадкладна**;
		- у тэрміны, вызначаныя цэнтральным офісам, прадстаўляюць этапныя справаздачы;
		- працуюць ва ўзаемадзеянні з рэгіянальнымі юрыстамі і журналістамі місіі.